Partiya Doza Azad
Partiya Doza Azad (bi tirkî Hür Dava Partisi; bi kurtasî Hüda Par) partiyeke siyasî ye ku di 19ê kanûna 2012an de hatiye damezrandin û li Tirkiyê siyasetê dike. Sembola partiyê pirtûkeke vekirî ye ku rojê kurdî ji nav rûpelên pirtûkê de derdikeve. Serokê giştî ya Hüda Parê ya niha Zekeriya Yapıcıoğlu ye. Tê gotin ku ev partî îdeolojiya rêxistina îlegal a Hizbullahê Kurdistan dişopîne. Ev rêxistina îlegal bi birakujiyê li dijî kurdên û tirkan çepgir tê nasîn. Her wiha, tê gotin ku gelek kuştinên nediyar ên salên 90î ji aliyê Hîzbullah hatine kirin. Hüda Par jî dijberiya xwe ya li dijî PKK, BDP û kurdên çepgir û netewepewerên tirkî bi awayeke vekirî dide nîşan. Ji ber vê yekê di nava gelek kurd de Hüda Par wek baskê siyasî yê Hîzbullahê tê dîtin. Serokê giştî yê partiya Hüda Par Mehmet Huseyin Yılmaz (1967) parêzer e û ji gelek sûcdarên Hîzbullahê re jî parêzeriyê kiriye. Her wiha, ew ji di sala 2007an de heta di sala 2010an de serokê komeleya Mustazaf Der (Komeleya Binpêkiriyan) bû. Hêjayî gotinê ye ku ev komel di sala 2010an de hate qedexe kirin.